Rikunarita-ORG/Wikinium huggingface dataset:
# 中途島

**中途島**（英文Midway Atoll，俗名Midway Island），中太平洋一環礁也，屬珊瑚環礁。礁內有沙島、東島二主嶼，沙島為大。

扼太平洋航路之要衝，西距檀香山約二千一百公里，位處亞美大陸之中央，故名「中途」。

古為無人島。西元一八六七年，美國始據之。因其位處要害，遂成海防重鎮，歷為兵家必爭之地。一九四二年，第二次世界大戰間，美日兩軍決戰於此，史稱中途島之役。是役也，為太平洋戰事之轉捩，天下聞名。

今為美國未合併之海外領土。

人造地球衛星所攝中途島之影像
 東島低地景觀
## 據
# 印加國

| 四國之盟Tawantinsuyu |
| --- |
| 四國之盟之所在 |
| **元首**： | 薩帕印卡 |
| **總揆**： | 總祭司 |
| **國都**： | 庫斯科 |
| **國語**： | 普奇那語、克丘亞語 |
| **人口**： | 兩千萬 |

**印加國**，南阿美利加洲古國也。亙古不通中國。其民曰印加人，自號「四國之盟」（Tawantinsuyu）。都庫斯科，大率言克丘亞語，不能文字，結繩以記事。多奉太陽神，廣立廟社以祀之。其國在南美之西境，瀕太平洋。南北延綿，東西則狹隘，限以叢林、大洋。其主號曰薩帕印卡，謂無二之主也。分四部。東國曰「安蒂蘇尤」西國曰「孔蒂蘇尤」北國曰「欽察蘇尤」南國曰「科利亞蘇尤」。四方所拓之疆，悉各歸四部。境中諸城以南北半分，北曰阿南，謂上也。南曰烏林，謂下也。南美初無此國，至公元十三世紀，曼科·卡帕克始建國，帕查庫特克繼先代之遺烈，征伐四方，遂奄有天下。一五三三年，為西班牙所滅。
# 巴斯特

**路易巴斯特**，法國多勒人也。路易博通群書，潛樂化學，尤好探研微生物，乃鼻祖。師從巴黎師院，一八四七年畢其業，次年始教授物理。其後數年，遂乃研岐陽之術。一八八一年研狂犬症，四年乃得其疫苗。七月六日有九歲幼童梅斯特傷於犬，無可救，路易注以疫苗，活之。一八八七年中風，卒於一八九五年。其首倡生源說以悖自生說，揚胚種說，宣預防接種之法，世稱「格致學之完人」。